Այդ հանգամանքը իհարկե այլ խնդիր է եւ դրան առիթ ունեցել եմ անդրադառնալ մի շարք հոդվածներում: Տվյալ պարագայում Զատուլինի հայտարարության մեջ ուշագրավ է հետեւյալ ձեւակերպումը՝ «ցավոք, Ադրբեջանը չգտավ այդ զենքը օգտագործելու այլ ձեւ»:Շատ հետաքրքիր է, թե ի՞նչ ձեւի մասին է խոսքը, Ռուսաստանն ուրիշ ի՞նչ օգտագործման ձեւ էր ակնկալում Բաքվից, երբ մատակարարում էր միլիարդավոր դոլարների մահաբեր սպառազինություն, ամենատարբեր բնույթի: Միայն Զատուլի՞նն էր այլ ձեւի օգտագործում ակնկալում, պատկերացնում, թե՞ Ռուսաստանի իշխանությունն ամբողջությամբ ուներ այդ ակնկալիքը, եւ պատգամավորը արտահայտում է իշխանության ափսոսանքը: